רגב הוד: "אין ספק שהמרוץ נתן פוש מטורף לקריירה"
הוד: "בכל מקום מדברים גם על האלבום החדש, גם על המרוץ וגם על הזוגיות שלי. ממש הכנסתי את כל צופי הטלוויזיה אלי לסלון"
למרות שקיבלו את ה"עצור" הראשון בתוכנית המרוץ למיליון, כאשר שישה זוגות הצביעו להם, רגב הוד ואשתו הלן ממש לא מתרגשים וממשיכים קדימה בכל הכוח, כשהם מכנים את המצביעים "הקואליציה".
רגב, עצור בטרם תעבור?
"אסור לי לדבר יותר מדי על התוכנית".
"זה לא טוב לראות דבר כזה. לאף בנאדם זה לא יהיה כיף".
לפחות אפשר לראות את זה כמחמאה.
"נכון, בדרך כלל כשחוששים ממישהו אז רוצים לעצור בעדו".
בחיים האמיתיים בטח קורה בדיוק ההיפך – אתה ממש לא עוצר.
"וואו, היו לי רגעים כאלה בקריירה, של להיטים גדולים ותוכניות ריאליטי, אבל אין ספק שזו תקופה מרעננת וכיפית. בכל מקום מדברים גם על האלבום החדש, גם על המרוץ וגם על הזוגיות שלי. בקיצור, מדברים איתי על הכל ואני רק צריך להיות מרוכז בנושא השאלה".
בטח זה חדש לך שאנשים זרים מדברים איתך פתאום על זוגיות ומשפחה.
"האמת שכן. אף פעם לא שאלו אותי יותר מדי על החיים הפרטיים, אלא על הקריירה. ממש הכנסתי את כל צופי הטלוויזיה אלי לסלון".
ומה אומרים לך על הלן? היא לא גונבת לך את ההצגה?
"וואו, כולם אומרים שהיא מהממת, שהיא יפהפייה, שהיא בלבוסטית, שהיא כוכבת, שהיא חזקה, שהיא אישה אישה".
עם מי ראית את הפרק האחרון?
"עם חברים. זה היה פרק כזה מהתל. כולם צחקו על הקטע שהקאתי את נשמתי במשימה של המילקשייקים, וכאילו לקחו קשה את סוף הפרק, כשקיבלנו את העצור. אבל הכל בסדר. יש לנו עוד עונה לפנינו".
ומה אתה יכול לחדש לנו מבחינת הקריירה?
"האלבום החדש הולך נפלא. בימים אלו אני מכין חומרים לשירים חדשים לקראת ההופעה ברידיניג. אנחנו בדרך לסולט אאוט חודש לפני. אין ספק שהמרוץ נתן פוש מטורף, כי אנשים מכירים ככה את האישיות שלי. עכשיו יש גם אלבום וגם מופע, וזה מקדם הרבה דברים שקשורים לקריירה. זו תקופה באמת טובה".